《瞿唐峡》
清代·李惺

地不此间裂，江应无处流。群山开一缝，万里送孤舟。

石古黝如铁，潭秋腻欲油。自怜非画手，窜取入双眸。

作者简介：（1787—1864）清四川垫江人，字伯子，号西沤。嘉庆二十二年进士。授检讨，屡迁国子监司业、左春坊左赞善。道光十二年丁父丧归，遂不再仕。主讲眉、泸、剑、潼诸州及锦江书院三十余年。工诗古文，清空高澹。有《西沤全集》。